
FRAGMENTE EINER MITTELDEUTSCHEN 
EVANGELIENÜBERSETZÜNG 

HERADSCEGRBBN VOD 

Dr. HEINRICH HEPPE 

rnoKKSSOR der theolocie zu marburr. 

Bei gelegenheit meiner archivalischcn Studien über die 
ffesckickte des sechssehnten Jahrhunderts war ich so glück- 
lich in den archiven zu Kassel ,ßinf grosse pergamenl- 
bogen aufzufinden die, in den I580cr jähren zur ein- 
legung von akten sehr verschicdner art vej'wendet, bruch- 
stücke einer bis dahin tioch unbekannten bibel- oder evan- 
gelieniibersetzung enthielten, einer der pergamentbogen 
war leider sehr beschädigt, und an vielen stellen der übri- 
gen meinbranen war die ichrift ganz verblichen, aller- 
dings gelang es mir das verblichene durch unwendung von 
eichengerbsäure fast vollständig herzustellen, gleichwohl 
war an einzelnen stellen die aufgiefsung des reagens ganz 
erfolglos, und ich sah mich daher genSthigt das manu- 
script mit denjenigen lücken zu copieren die unter sol- 
chen umständen unvermeidlich waren. 

IVas die äufsere beschaffenheit des mamtscripts im 
übrigen anlangt, so bemerke ich noch dq/s dasselbe wie 
es scheint aus lagen von je fünf bogen bestanden hat. 
jede seile des blaltes ist mit drei columnen beschrieben, 
es findet sich eine art versabtheitung des textes vor, die 
jedoch mit der stephanischen verseintheilung nicht überein- 
stimmt, jeder dieser verse beginnt mit einem grofsen 
durch einen rothen strich bezeichneten anfangsbuchstaben. 
ähnlich beginnt jedes capitel mit einer kleinen rothen 
oder blauen initiale, die zu anfang eines jeden evange- 
liums befindlichen grofsen initialbuchslaben sind mit blauer 
und rother färbe ausgemalt, aufserdcm zeichnet sich die 
erste columne eines jeden evangeliums dadurch aus dafs 
an der äufseren seite der columne je drei zeilen derselben 
abwechselnd durch einen blauen und eitien rothen strich 
verbunden sind. 

Der Charakter der schriftsüge weist auf die mitte 
oder die zweite hälße des viersehnten Jahrhunderts hin. 
die interpunctionsseichen welche sich in der handschrift 
vorfinden sind die gewöhnlichen (.) (?) (..) (/^) (/^/^), von 
denen die drei letzteren zur schärferen bezeichnung eines 
abschniltes gebraucht werden. 

Die spräche ist das mitteldeutsch des vierzehnten Jahr- 
hunderts, aber nicht blrfs die zahlreichen niederdeutschen 
formen, sondern auch die oi'thographischen mängel und 
nachläfsigkeiten der handschrift machen es kaum möglich 
den Charakter der spräche genau zu bestimmen und die 
handschi'ift su emendieren. es findet sich schu und schu, 
brudlouf, brulloft und liroullouft, weifen und weifer, geboud 
und gebout, slimme und stinie ; antworten statt antwortende, 
irvoi statt irvolt; ghen und gehn ?/. s. w. so viel aU thun- 
lich war ist versucht worden auch die anomalien welche 
die handschrift darbietet auf eine regel zurückzuführen 
und bei der (möglichst schonenden) emendierung des textes 
wiederzugeben. 

Über das alter der vorliegenden Übersetzung l'dfst sich 
im allgemeinen nur sagen dafs sie der ersten Hälfte des 
vierzehnten Jahrhunderts angehört, und dafs sie in keinem 
falle jünger ist als die evangelienübersetzung des Matthias 
von Beheim (von 1343) oder als die bei den deutschen 
mi/stikem des vierzehnten Jahrhunderts vorkommende Über- 
setzung, unsre fragmenle liefern daher einen neuen be- 
weis für den starken gebrauch den man im \ An Jahrhun- 
dert von der h. schrift in deutscher spräche machte, denn 
eben dieser zeit gehört offenbar auch die in der herzog- 
lichen bibliothek zu Gotha {Membr. 1 nr 10. Cypr. catal. 
s. 2 nr IX. und x) befindliche Übersetzung der ganzen bibel 
an, von der Fr. Jacobs (beitrage zur älteren literatur, 
Leipzig 1836, *. 38) und Kehrein (zur gesch. der deut- 
schen bibeläberselzung vor Luther, Stuttgart 1851, *. 26 ff.) 
nachricht gegcbeji haben, dafs übrigens unsre Übersetzung 
von den genannten Übertragungen trotz aller sprachlichen 
und interpretationsverwandtschaft unabhängig und verschie- 
den ist, ergiebl sich aus Jolgender Zusammenstellung, bei 
toclcher zur vei'vollständigung die entsprechenden citalc. 

die sich bei Hermann von Fritzlar {vergl. deutsche vnj- 
stiker des 14« Jahrhunderts von Frans Pfuiffer, Leipzig 
1845, s. 28 — 29) vorfinden, susaimncn'^elragen sind. 

Das hier abgedruckte manuscript ist der landesbiblio- 
thek zu Kassel xur auß>ewnhrung übergeben worden. 



FRAGMENTE AUS DEM EVANGELIUM MATTHAEI. 

Cap. I. 

Incipit evangelium secundum malheam. 

Buoch der geborte ihesu cristi sones dauid des sones 
abrahatn. Abraham gewan ysaac, vnd ysaac gewan iacob. 
Jacob gewan iudain vnd di brudere sin. vnd iudas gewan 
phares vnd zam von ihamar. Phares gewan esron. vnd 
esron gewan aram. Aram gewan aminadab. vnd aminadab 
gewan naasson. Naasson gewan salmon. vnd salmon ge- 
wan booz von raab. Booz gewan obet uz rulh. vnd obeth 
gewan yesse. Yesse gewan dauid den koning. vnd dauid 
der koning gewan Salomonen, uz der di gewest was vrie. 
Salomon gewan roboam, vnd roboam gewan abya. Abya 
gewan asa, vnd asa gewan iosaphat. Josaphat gewan ioram, 
vnd ioram gewan ozyani. Ozyas gewan iotbam, vnd iotha 
gewan achaz. Achaz gewan ezechiam , vnd ezechias gewan 
iosiam. Josias gewan iechoniam vnd sine brudere in der 
obirvart babylonis. Vnd nach der obirvarl babylonis iecho- 
nias gewan salathiel. Salathiet gewan zorobabel, vnd zoro- 
babel gewan abiud. Abiud gewan eliachim, vnd eliachim 
gewan azor. Azor gewan sadoch, vnd sadoch gewan achim. 
Achim gewan eiiud, vnd eliud gewan eleazar. Eleazar ge- 
wan malhan, vnd mathan gewan iacob. Jacob gewan ioseph 
den man marie, von der geboren ist ihesus der genant ist 
cristus. Hirumme alle geborte von abraham biz czu dauid 
vierzcehen geborte. Vnd von dauid biz zcu der obirvart 
babylonis vierzcehen geborte. Vnde von der obirvart baby- 
lonis biz zcu cristum vierzcehen geborte. 

Abir di gebort cristi was alsus. Du vertruwet was di muo- 
ter ihesu maria ioseph, e dan si zcusamne quemen, was si vun- 
den habende in dem libe von dem heiligen geiste. Joseph altir 
ir man, du her was gerecht, vnd nicht woide si nemen, wolde 

beinielicheii lazen si. Du her abir dachte dise ding, warte, 
der engel godis irschein in dem slafe ioseph sagende. Jo- 
seph soll dauidis, nicht wolle intvorchten nemen mariarn dine 
gemahelen, waale daz in ir geboren, ist von dem heiligen 
geiste. Vnd si geberet einen son, vnd du nennes sinen na- 
men ihesum. Wante her tut gesiint sin volk von iren suu- 
den. Abir daz geschach almitalle vmme daz irvolt worde 
daz gesaget ist von gode dorch den propheten sagende. Warte, 
ein iungvrowe in dem übe sal haben, und geberet einen son, 
vud uenneut sinen naroen emmanuel ; daz ist bescheiden : 
mit vns god. Ynd stunt uf ioseph von dem slafe, vnd tet 
als im geboud der engel godis, vnd nam sine gemahelen, vnd 
nicht bekante si, biz si gebar iren son einen erstgebornen, 
vnd nante sinen namen ihesus. 

Cu|). II. 

Hirumme du geboren was ihesus in bethleem iude in 
den lagen herodis des koninges, warte, wise koninge von 
Osten quamen zcu iherosolima sagende. Wor ist der gebo- 
ren ist koning der iuden? Waule wir sahen sinen sterrcn 
in Oriente, vnd komen anebedeii in. Vnd daz horte herodes 
der koning, vnd wart betrübet, vnd al iherosolima mit im. 
Vnd besamnete alle vorsten der prestere vnd scribere des 
Volkes, vn vragete von in wor cristus worde geboren. Vnd 
sageten im , In bethleem iude. Wante also ist gescreben 
bi den propheten. Vnd du bethleem laut iuda, keine wis di 
rainnest bis in den vorstinnen iuda. Wante uz dir ghet ein 
vuerer der richte min volk israhel. Du ysch herodes hei- 
melichen di koninge , vnd vlizeclichen larte von in des ster- 
ren zeit der in irschenen was. Vnd sante si in bethleem 
sagende. Geht vnd vraget vlizeclichen von dem kinde , vnd 
wan ir iz vindet, saget mir iz wider, daz ich ouch körnende 
anebede iz. Du si gehorten den koning, si gingen hin. Vnd, 
warte, ein sterre, den si hatten gesehen in osten, voreging 
si, biz her quam vnd stunt intpoben dar daz kind was. 
Vnd sahen den slerren vnd worden irvrowet sere mit gro- 
zer vroude. Vnd gehende in daz hus, vundeii daz kind mit 
maria siner muoter. Vnd uidder vallende anebedeten iz. 

Vnd ufnelen iren schätz, vnd oppfirren ime gäbe, goll, wi- 
rouch vnd mirram. Vnd nanien antworte in dem slafe, daz 
si nicht wider quemen zcu herode, vnd quamen einen andern 
weg wider in ir land. 

Du si waren hin gegangen , warte , der engel godis ir- 
schein in dem slafe ioseph sagende. Stant vf vnd nim daz 
kind vnd di muoter sin , vnd viuch in egyptum vnd wis dar 
biz daz ich sage dir. Wante iz ist künftig, daz herodes 
stioche daz kind zcu vorterbende iz. Der stunt uf in der 
nacht, vnd nam daz kind vnd sine muoter vnd weich in 
egyptum, vnd was dar biz zcu dem tode herodis , daz irvoit 
werde daz gesprochen was von gode dorch den propheten 
sagende. Vz egyplo ysch ich minen son. 

Du sach herodes daz her was betrogen von den konin- 
gen, vnd zcornete sere. Vnd sante vnd todete al di kint, 
di waren in bethleera vnd in al iren enden von zcwen iaren 
vnd benedir , nach der zeit di her irvragel halte von den 
koningen. Du wart irvoit daz gesprochen was dorcli iere- 
miam den propheten sagende. Ein stimme ist gehört in rama 
weinendes vnd vile hulendes. Rachel weinende ire sone, 
vnd nicht wolde getrost weseu, wante si nicht sint. 

Du abir gestarb herodes, warte, des herren engel ir- 
schein in dem slafe ioseph in egypto sagende. Stant uf vnd 
nim daz kind vnd sine muoter, vnd gang in daz land israel, 
wante gestorben sint di suochten des kindes sele. Der stunt 
uf vnd nam daz kind vnd sine muter, vnd quam in das 
land israel. Vnd horte daz archelaus regnirete in iudea vor 
herode sime vatere, vnd vorchte dar hine gehen. Vnd ge- 
manet in dem slafe weich in di land galilee, vnd komende 
wonete in der stal di genant ist nazareth, daz irvoit worde 
daz gesprochen ist dorch di propheten. Wante nazareus 
wlrt her genant. 

Cap. III. 

Vnd in den tagen quam iohannes baplista, predigende in 
der wuestenunge iudee. vnd sagende. Tut ruwe. wante 
genahet daz riebe der himele. Wante diser was gesaget 
dorch esaiam den propheten sagende. Stime des rufenden in 

der wueste, bereidet weg des herren, recht machet sine slige. 
Abir der Johannes hatte ein cleit von hären der camele. vnd 
einen huedinen gortel vmme sine lenden vnd sin spise was 
locuste vnd waldhoning. Du ging uz zcu im ierosolima vnd 
al iudea. vnd alliz laud vmme den iordan. vnd worden ge- 
touft von ime in iordane bichtende Ire sunde. Vn sehende 
uile der phariseorum vnd saduceorum körnende zcu siner 
toufe, sagele in. Natern gesiechte wer hat ach gewiset vli- 
hen von dem künftigen zcorne? Darvmme luot wirdige vrucht 
der ruwe. vnd nicht wollet sprechen inbiunen uch. Eynen 
vater habe wir abraham. Waule ich sage uch . daz gewal- 
dig ist god uz disea steinen irwecken sone abrahe, waute di 
ax intzcunt ist gesazt zcu der boume worzceleu. Hirvmrae 
ein iclich bovni der niclit tuot guode vrucht wirt abgehowen 
vnd wirt gesant in ein vuer. Ich toufe uch in wazzere zcu 
ruwe ; der abir nach mir künftig ist, starker ist dan ich, des 
ich nicht wirdig bin tragen sine schu. Der toufet uch in 
dem heiligen — 

Cap. XI. 

Waz gienget ir uz sehen in die wueste? Ein ror ge- 
iaget von dem winde? Sunder waz gienget ir uz sehen? 
Einen menschen mit weicheme geclcidete? Warte, di mit 
weicheme gecleidet sint. sint in der koninge huse. Sunder 
waz gienget ir sehen? Einen propheteu? — Ich sage uch 
ouch: me dan einen propheten. Wante diser ist von dem 
gescreben ist. Warte, ich sende mine engel vor dirae ant- 
luzce. der dir dinen weg bereidet vor dir. Warlich ich 
sage uch : Nich irstunt zcwischen der wibe sonen ein grozer 
dan iohannes baptista. Vnd wer minner ist in dem riebe der 
himele. der ist grozer daune her. Abir von den tao'en io- 
hannis baptiste biz nu der himele riebe lidet gewald. vnde 
di vrebelen roubent iz — — 

ezzende vn trinkende vnd sprechent. Warte, ein 

vrezig mensche vnd ein trenkere wines, vrund der publi- 
cane, vnd der sundere. vnd gerichtet ist die wisbeit von 
iren kinden. Du begunde her scheiden di siede in den ge- 
schehen waren uile siner togende, daz si nicht hatten getan 

ruwe, We dir corazaym, we dir bethsayda; wante ob in 
tyro vnd sydoiie gesehen weren togende di gesehen sint in 
uch , aldens hellen si ruwe getan in heren vnd in aschen. 
Doch sagen ich uch. tyro vnd sydone wirt senfter in dem 
tage des gerichtes dan uch. Vnd du capharaum, werdes du 
gehohet biz in den himel? Du sinkes biz in di belle. Wante 

ob in sodomis gesehen weren togende di gesehen 

dan der son. vnd weme der son iz wil inlecken. 

Kumel zcu mir alle di arbcidel. vnd gelestet sit, vnd ich 
irquicken vch. Hebet daz ioch min ober uch, vnd lernet 
von mir daz ich senfle bin vnd otmuodig in hirzcen. vnd 
ir vindet ruwe uwirn seien; wante min ioch ist sueze, vnd 
min borde licht. 

Cap. XII. 

In der zeit ging ihesus in eime sabbate obir sad, vnd 
sine iungirn hungerte, vnd begunden roufen aber vnd ezzen. 
Abir di pharisei sahen iz vnd sageten ime. Warte, dine 
iungirn tuont daz in nicht irioubet ist tuon in sabbat tagen. 
Vn her sagete in. Hat ir nicht gelesen waz tede david du 
in hungirte vnd di mit im waren, wi her ginge in godes 

hns, vnd der vorelegunge. di musle ezzen, 

noch di mit, im waren, dan allein den presteren? Odir 
laset ir — — 

Warte . ein mensche habende eine dorre haut. 

vnd si vragelen in sagende — — heilen in sabbat tagen, 
daz si in mochten besagen. Abir her sagete in. Wer ist 
ein mensche uz uch, der habe ein schaf, vnd ob daz valle 
in sabbat tagen in eine gruben, heldet her iz nicht . vnd 
hebet iz. Wi vile ist ein mensche bezzer dan ein schaf? 

Darvme ist iz in den sabbat tagen wole zcu tuon. 

Du sagete her dem menschen. Strecke dine baut. Vnd her 
stracbte. Vnd si wart wider gegeben der gesundheit. alse 
di andere. Vnd gingen uz di pharisei , vnd taten einen rad 
wider ine, wi si in vorterbeten. Abir ihesus wüste daz vnd 
weich dannen. — • — 

— Vnde wunderten alle schare vnd sprachen. Ist diser 
dauidis son. Abir di pharisei horten iz vnd sageten: ihener 

nicht vortreibet — di tuveJe dan dorch beelzebub der tuvele 
vorslen. Abir ihesus wizzende ire gedaniicn sagete in : 
Iclich riebe geleilet wider sich wirt vorwueslet. vnd iclich 
stat oder hus geteiiet wider sich nicht bestet. Vnde ob sa- 
thanas vortreibet sathatuini — Hirvmme wi bestet daz riebe 
sine 

— — wider den heiligen geist. daz wirt nicht vor- 
geben ime, noch in diser werlde noch in der kvnftigen werlde. 
Odir tuet einen guden bovm vnd gud sine vrucbt. odir tut 
einen bösen bovm, vnd sine vruchl hose, wante von der 
vracht irkennet man den bovm. Natern gesiechte, wi mo- 
get ir gut gesprechen, sint ir böse sit? Von vullide des 
herlczen sprichet der mund. Ein gud mensche uz gudeme 
schatzce bringet gud, vnd ein hose mensche uz boseme schatzce 
bringet böse. Wante ich sage uch, daz von iclichem vbe- 
lem Worte , daz di lüde sprechen , si geben rede von im in 
dem tage des gerichtes. Wante uz dinen Worten wirs du 
gerichteget, vnd vz dinen Worten wirs du vorluomet. — 

Cap. XIII. 

— ein iclich scriba gelart in dem riebe der himele. glich 
ist eime menschen gesinde vatere, der vorebringet uz sime 
schatzce di nuwen vnd di alden. Vnd geschach du ihesus 
hatte volienbracht dise bispel, her ging dannen vnd quam in 
sin heimmuo.de. vnd larte in iren sinagogen, also daz si 
wundirten vnd sprachen : Wannen komet disme dise wisheit 
vnd togende? Ist diser nicht des smedes sou? Heizet nicht 
sin muoter maria , vnd sin bruodere iacobus , vnd iosepb, 
vnd symon vnd iudas? Vnd sint nicht bi vns alle sine swe- 
slere? Hirvmme wannen komen disme alle dise ding? Vnd 
worden gevalt an im. Abir ihesus sagete in : Nicht ist 
ein prophcte ane ere. dan in sime lande, vnd in sime 
hus. Vnd tet nicht dar vile togende dorch iren vngeloubeu. 

Cap. XIV. 

In der zeit horte herodes lelrarcha daz gerucbte ihesu, 
vnde sagete sinen kinden. Diser ist iobannes baptista, vnd 
her ist vfgestanden von den loden, vnd darvmme werdent ge- 
worcht togende an im. Wante herodes hilt iohannem, vnd 

band in, vnd sazte in einen kerker, dorch herodiadem sines 
bruoder wib. Wante im sagete iohannes: Du muosl nicht 
haben si. Vnd her wolde in toden vnd intvorchte daz Volk, 
wante si hatten in als einen propheten. Vnd in dem tage 
der gebort herodis sprang di tochter herodiadis in miltene. 
vnd behagete herodi. Darvmme gelobete her ir mit eime eide 
geben, waz si ysehe von im. Vnd si vor gemanet von der 
niuoter, vnd iach : gib mir hir in einer schuzzeln daz liou- 
bel iohannis baptiste. Vnd betrübet wart der koning. Sun- 
der dorch den eid vnd iene di mit einander azen hiez iz 
geben. Vnd sante vnd inthoubedete iohannen in dem ker- 
kere. Vnd wart bracht sin houbet in einer schuzzeln vnd 
gegeben der niaget. vnde si brachte iz irer muoter. Vnd 
naheten sine iungern, vnd holelen sinen lib, vnd gruben in. 
Vnd quamcn vnd kvndetcn iz ihesu. Du daz geborte ihesus, 
her weich dannen in eime schiffe in eine wueste stede einsid. 
Vnd du iz gehorten di scharen, si volgeten im zcu vuoze uz 
den steden. Vnd her ging uz vnd sach di uilen schare, vnd 
irbarmete der vnde heilete Ire suchen. Vnd du iz abend 
wart naheten zcu ime sine iungern sagende. Wueste ist 
dise stede, vnd di stunde ist irgangen. Laz di schare daz 
si ghcn in di castele vnd kovfcn in spise. Vnd ihesus sa- 
gete in: Si dorfent nicht ghen, gebet ir in ezzen. Si ant- 
worten ime: Wir band hir nicht dan vunf brod. vnd zwenc 
fysche. Der sagete in: Bringet si mir here. Vnd du her 
gehiez di schare sitzcen uf daz how, her nara vunf brod, 
vnd znwene fysche, — sach in den iiimel vnd segent si vnd 
zcubrach , vnd gab sinen iungern di brod , vnd di iungern 
gaben den scharen, vnde azeu alle, vnd worden sat. Vnd 

namen di aleibe — korbe vol der stucke ezzenden 

zcal was fünf tusent man ane kind vnd wibe. Vnd zciihanl 
hiez ihesus die iungern stigen in ein schif, vnde voreglien in 
obir daz meer, biz her gelieze di schare. Vnde du her ge- 
liez di schare, her steig uf einen berg alleine beden. Vnd 
du iz abend wart alleine was her dar. Vnd duz schif in 
mittene des meres wart geworfen in vluoden, wante der 
wind was in wider. Abir in der vierten wachte der nacht 
quam her zcu in. wandirnde uf dem mere. Vnd sahen in 
vf dem mere wandirnde, vnd worden betrübet sagende : wante 
Z. F. D. A. IX. 18 

daz isl ein gelrognisse, vnd riefen vor angeste. Vnde zcu- 
hant sprach her in sagende. Habet kvnbeit, ich bin iz. 
nicht wollet intvorchlen. Vnd petrus antwortende sagete. 
Herrc. ob du iz bis, beize mich komen zcu dir uf di waz- 
zere. Vnd her iach. kvm. Vnd nidder gehende petrus von 
dem schiffe wanderte uf daz wazzer, daz her queme zcu 
ihesu. Vnd sehende einen starken wind, intvorchte. Vnd 
du her begunde sinken, rief her sprechente. Herre lue mich 
gesunt. Vnd snel reichele ihesus di band, vnd begreif in 
vnd sagete: Cleines gelouben. VTorvmme zcwiueltes du? Vnd 
du — was gestegen in daz schif, ruowete der wind. Vnd 
di in dem schiffe waren, quamen vnd anebedeten in sagende : 
Warlichen godis son bis du. Vnd du si obir geschiffeten, 
quamen in daz land genesar. Vnd dn iz bekanten di man 
der stede , santen in daz land , vnd brachten im ai die sich 
obele hatten , vnd baden in daz si sines cleides sovm ruer- 
len. Vnd alle di in ruerten worden gesunt. 

Cap. XV. 

Du nahelcn zcu ime von iherosolimis scribe vnd pha- 
risei sagende. Worvmme obirlredent diue jüngeren side der 
alden? Wante si twahen nicht ire hende wan si brod ez- 
zen. Vnd her antwortende sagete iu. Worvmme obirghet 
ir ouch uwere gewonheit? Wante god sagete: Ere valer 
vnde muoter, vnd wer vluoche sime vater vnd muoler, der 
sterbe des todes. Abir ir sprechet : swer sage sime vater 
odir muoter: wilch gäbe ist von mir, di vromet dir. vnd 
erete nicht sinen vater odir muoler. vnd ladet vustele »■o- 
des gebod dorch uwere lare. Glizenere ypocrite. Wol prophe- 
tirete von uch ysaias : Dil volk mich eret mit den lyppen, abir 
ir herlzce verre ist von mir. Ane sache übent si mich ler- 
nende lare der lüde gebod. Vnd ysch zcu sich die schare 
vnd sagete in: Höret vnde vorslet. Waz in den mund ghet. 
daz intreinet nicht den menschen, sundir waz vore «'et uz 
dem munde daz intreinet den menschen. Du nahelen zu im 
sine iungern vnd sageten im. Du weis daz di pharisei sint 
geschand alse dit wort ist gehört? Vnd her antwortende 
iach: Iclich plantzcunge di nicht planzcede min bimelische 

valer, wirt uzgerouft. Lazet si. si sint blind, leidere der 
blinden. Ob abir ein blinder vorlihet ieidunge eime blin- 
den, beide vallent si in di gruben. Vnd pelrus antwor- 
tende sagete im. Bescheide vns dit bispel. Vnd her sagete : 
Sit ir ouch noch ane vorstentnisse ? Vorstet ir nicht daz 
alliz waz in den munt ghel, ghet in den buch, vnd wirt 
uzgelazen in den uztrag. Di abir vore ghen uz dem munde, 
ghent uz dem hertzcen, vnd intreinent den menschen. Wante 
uz dem hertzcen ghent böse gedanken: todslachte, ebrache, 
vnkuscheide, vnd dube, valsche gezcognisse vnd honheide. 
Dit sint di intreinen den menschen. Abir ezzen mit vn<re- 
twanen henden nicht intreinet den menschen. Vnd uzge- 
gangen ihesus dannen gieng in di land tyri vnd sydon. Vnd 
warte, ein chananeisch wib von dem lande uzgegangen rief 
sagende im : Irbarme dich min herre dauidis son, min tochter 
obele von dem tufeie wirt gequelet. Der antworte ir nicht 
ein Word. Vnd sine iungirn naheten, vnd baden in sagende: 
Laz si , wante si ruofet uns nach. Vnde her iach antwor- 
tende: Ich bin nicht gesant, danne zcii den schafen di vor- 
torben sint des huses israel. Vnd si quam vnd anebedete in 
sagende: Herre hilf mir. Der iach antwortende: Iz ist 
nicht gttd nemen der kindere brod. vnd senden den banden. 
Vnd si sagete : Vmir herre. Wante di weifer ezzent ouch 
von den krumen di vallent von dem lysche irer herren. Du 
antwortende ihesus sagete ir. wib groz ist din geloube. 
dir gesche alse du wilt. Vnd geheilet ist ir tochter von der 
stunde. Vnd du gegangen was ihesus dannen , her quam bi 
das meer galylee, vnd steig an einen berg vnd saz dar. Vnd 
naheten zcu im vile schare, habende mit in stummen, blinden, 
lamen, kranken, vnd anderer uile, vnd worfcn si zcu sinen 
vuozen , vnde her heilete si , also daz sich wundirten di 
schare, sehende di stummen sprechende, di lamen wandirnde, 
vnd di blinden sehende. — 

Cap. XXI. 

— — tues du dise ding? vnd wer gab dir dise ge- 
wall? Ihesus antwortende sagete in: Ich wil ouch vragen 
uch eine rede. Saget ir mir di, ich sage uch ouch in wil- 
cher gewait ich tue dise ding. Di toufe iohannis wannen was 

18* 

di. von liimele odir von den luden? Vnd si dachten zcwi- 
schen in sagende: Ob wir sprechen von hiinele, her saget 
vns. Worvmme geloubedet ir ime dan nicht, sprechen wir 
abir von den laden, wir vorchlen daz volle, wante si hant 
alle iohannem als einen prophelen. Vnd antwortende ihesu 
vnd sagelen : Wir wizzen is nicht. Her sagete in ouch. 
vnd ich sage uch nicht, in wilcher gewalt ich tue dise ding. 
Abir waz dunket uch? Ein mensche hatte zcwene sone. 
vnd nahende zcu dem ersten sagete: Son gang hude vnd ar- 
beidc in mime wingarten. Vnd her iach antwortende : ich 
in wil. Abir dar nach wart er irweget von ruwe vnd ging. 
Vnd nahete zcu dem andern vnd sagete dem gliche. Vnd 
der iach antwortende : ich ghe herre , vnd ging doch nicht. 
Wilcher von den zcwen let des vater willen ? Si sagent. 
Der erste. Ihesus sagete in : Vorwar sage ich uch, wante 
publicani vnde pulen voreghent uch in dem riebe godes. Jo- 
hannes quam zcu uch in dem wege der gerechlekeit, vnd 
nicht geloubedet ir ime. Abir di uifenbaren sundere vnd pu- 
len geloubeten im. Abir ir sähet iz vnd hattet nicht ruwe. 
dar nach daz ir geloubedet im. Ein andir bispel höret: Ein 
mensche was ein gesindes vater der plauzcede einen win- 
garten vnd einen zcvn vmmegab her im, vnd grub in im eine 
kellere, vnd bvwele einen torn, vnd tet in ackerluden, vnd 
wandirte wallen. Du abir der vruchte zeit nahete, her saute 
sine knechte zcu den ackerluden, daz si nemen sine vruchte. 
Vnd di ackerlude begriffen sine knechte, vnd slugen den 
einen, vnd todeten den andirn, vnd sleineten den anderen. 
Anderwerbe sante her andere mer dan di ersten , vnd la- 
den in deme gliche. Abir zculest sante her zcu in sinen 
son sagende: Si vorchlent minen son. Abir di ackerlude 
sahen den son, vnd sagelen zcwischen in. Dil ist der erbe, 
komet vnd toden wir in, vnd haben wir sin erbe. Vnd be- 
greffen in vnd treben uz dem wingarten , vnd todeten in. 
Hirvmmc wanne komet des wingarten herre, Waz getul her 
den ackerluden? Si sagelen im. Di bösen tilget her bös- 
lichen, und bevelet den wingarten anderen ackerluden, di im 
gelden di vrucht in ire zciden. Ihesus sagete ia: Laset ir 
ni in der scrift. der stein den die bvowere vorboseten, der 
ist worden au daz houbet der ecken, von gode geschach 

dil, vnd ist wunderlich in vnsen ougen? Darvmme sage ich 
ich uch , daz abegenomen wirt von uch daz riebe godes, 
vnd wirt gegeben eime volke tunde sine vruchte. Vnd swer 
yellel uf den stein, wirt zcubrochen. vnd uf wen her vellet 
zcuknorset in. Vnd du gehorten der pristere vorsten vnd 
pharisei sine bispel, bekanten daz her von in spräche. Vnde 
suchende halden in, invorchten di schare, wante si als einen 
propheten halten in. 

Cap. XXII. 

Vnde antwortende ihesus sprach abir iu bispelen sagende 
in : Glich ist worden der himele riebe eime menschen eime 
koninge, der brutloft machte sime soue. Vnd sante sine 
knechte eischen di geladeneu zcu der brutloft. vnd si woldeu 
nicht komen. Anderwerbe sante her andere knechte sagende. 
Saget den geladenen. Warte, min ezzen han ich bereid, 
mine ossen vnd mine vögele getod. vnd alle ding bereidet. 
komet zcu der brutloft. Vnd iene vorsümeten iz, vnd gin- 
gen hin, der andere in sin dorf, vnd der andere zcu siner 
koufmanschaft, vnd die andern bilden sine knechte, vnd tod- 
ten di gepingeten mit honheil. Vnd der koning, du her iz 
gehorte , wart zcornig vnd sante sine here vnd tilgele di 
manslechtien. vnd brante ire stat. Du iach her sinen knech- 
ten: Di brudlouf was bereidet. sunder di geladet waren, 
nicht waren werdig. Darvmme ghet zcu uzgengen der wege, 
vnd wilche ir vindet, di ladet zcu der brullouft. Vnd gin- 
gen uz sine knechte in di wege vnd samneten alle di si 
vunden, di bösen vnd di guden, vnd worden irvolt di wirt- 
schefle der ezzenden. Vnd der koning ging in, daz her 
sehe di ezzenden, vnd sach dar einen menschen nicht gecleit 
mit eime brudlouft cleLde, vnd sagete im. Vriind, wi bistu 
her in gegangen, nicht habende ein broutiouftiges cleid? Vnd 
iener verstümmele. Du sagete der koning den dinern : Mit 
gebundenen vuozen vnd sineii henden sendet in in di uzers- 
len dinsternisse , dar wirt weinen vnd zcene gransen. Vile 
sint geladen, vnd wenige sint irkoren. Du gingen hin di 
pharisei, vnd anegingen einen rad , daz si vingen in an 
der rede. Vnde sendent im ire iungern mit den herodienern 
sagende : Meister, wir wizzen daz du warhaft bis , vnd den 

weg godes in der warheit lernes, vnd nicht ist die ruche von 
ymande. Wante du nicht anesehes persone der lüde. Dar- 
vmme sage vns. Waz danket dir? Muz man zcins geben 
dem keisere oder nicht? Vnd bekaiile ihesus ire schalkheit, 
vnd iach: Waz vorsuochet ir mich ir glizenere? Wiset 
mir des cinses münzce. Vnd si brachten im einen pfenning. 
Vnd sagete ihesus in: Wes ist dit bilde vnd di obirscrift? 
Si sageten im : des keisers. Du sagete her in : Darvmme gel- 
det dem keiser di des keisers sint, vnd di godis sint gode. 
Vnd horten iz vnde wundirten sich, vnd liczen in vnd gien- 
gen tiin . . In dem tage naheten zcu im saducei, di loukent 
wesen di ufirstaudunge , vnd vragetcn in sagende : Meister, 
moyses sagete, Swer slirbet nicht habende einen sou. daz 
neme des bruoder sin wib , vnd irwecke samen sime bru- 
dere. Vnd waren bi vns siben gebrudere, vnd der erste 
nam ein wib vnd starb nicht habende einen samen, vnd liez 
sin wib sime bruoder. glicher wis der andere vnd der drette 
biz zcu dem sibende. Vnd allirlest starb ouch daz wib. 
Hirvmme. wes wib wirt si in der ufferstandunge von den si- 
benen? wante si hatten si alle. Vnd ihesus antwortende sa- 
gete in: Ir irret, vud wizzet nicht die scrifl noch di togent 
godis, wante in der ufierstandunge nemenl si nicht, noch in 
werdent genomen. suuder sint alse di engele godes in dem 
himele. Laset ir aber nicht von der ußrstandunge der toden, 
daz gesaget ist von gode der uch sagete: Ich bin god abra- 
ham vnd god ysaac vnd god iacob? Her ist nicht god der 
toden sunder der lebenden. Vud horten iz di schare, vnd 
wunderten sich an siner lare. Vnd di pharisei horten daz 
her ein swigeu angeleget halte den saduceis, Vnd quamen 
zcusamne in ein, vnd vragete in einer uz in ein lerer der e. 
vorsuchende in. Meister wilch ist claz ^roze gebod in der e. 
Ime sagete ihesus: Habe lieb den herren dinen god uz al 
dime herzeen, vnd in al diner sele, vnd in al dime gedan- 
ken. Daz ist daz erste vnd daz groste gebod. Vnd daz 
andere ist disme glich. Hab lieb dinen nehesten alse dich 
seibin. In disen zcwen geboden hanget al di e, vnd di pro- 
pheten. Du abir gesamnet waren di pharisei, vragete si 
ihesus sagende : Waz dunket uch von cristo ? Wes son ist 
her? Si sagent im dauidis. Her sagete in: Wi nennet in 

dau dauid in dem geiste sinen herren sagende. Sagete 
der herre mime herren : sitzce zcu miner zceswen , biz ich 
lege dine viende einen schemel diner vuoze. Hirvmme ob 
dauid in beizet herre, wi isl her dan sin son? Vnd nymant 
mochte geanlworten ime ein word, vnd nimant torste nach 
deme tage in vort me vragen. 

Cap. XXIII. 

Du sprach ihesus zcu den scharen vnd zcu siuen iun- 
gern sagende: Vf den stul moysi sazeu scribe vnd pharisei. 
Darvmme allez daz si uch sagent bewaret vnd tuot. Abir 
nach iren werken wollet nicht tun. Wante si sprechent vnd 
tuon nicht. Si bindet abir zcusamne swere borden vnd vn- 
tregeliche. vnd iegent uf der lüde aslen. abir mit irme 
vingere woUent si iz nicht regen. AI ire werke luont si, 
daz si werden gesehen von den luden, si zcubreideut ire 
philacteria *), vnde grozent ire sovme. Si hant lieb die ersten 
sitzunge in den wertschafleu vnd die ersten stule au dem 
markete, vnde geheizen von den luden rabbi. Abir ir wollet 
nicht geheizen rabbi. wante einir ist uwir meister, vnd ir 
alle sit gebrudere. Vnd nicht wollet uch nennen einen vater 
uf erden, wante einir ist uwir vater, der in den himelen ist. 
Vnd wirt nicht genant meister, wante uwir meister ist einer 
cristus. Wilch uwir grozer ist, der wirt uwir diner. Swer 
abir sich irhohet. der wirt geodmutiget, vnd swer sich od- 
mutiget wirt irhohet. we uch scribe vnd pharisei glizenere, 
di vrezen di hus der wedewen in langeme gebede bedende, 
dorch daz neml ir vorder daz gerichte. We uch scribe vnd 
pharisei glizenere, wante ir beslizet der himele riebe vor den 

luden, wante ir nicht inghen. We uch scribe 

vnd pharisei glizenere, wante ir vmeghet daz mer vnd d" 
erde, daz ir gemachet einen proselyten **) , vnd wan her 
gemacht ist, ir tuot in einen son der helle, zcuivait me dan 
uch. We uch blinden leidere di sprechet: Swer sweret bi 
dem templo, daz ist nicht, swer abir sweret bi dem golde 
des templis, der sal halden. Torechte vnd blinde, wante 

*) bribe mit den zceheii gebodeo. 

") proselyta ist eioer der kvmet ia einen Diuwen gloubeo vud io 
eis oiuwe lebe. 



280 FRAGMENTE EIINER MITTELDEUTSCHEN 

Tvaz ist grozer daz golt odir der tcmpel, der daz goU heili- 
get? Vnd swer sweret bi dem allare, daz ist nicht, swer 
abir sweret bi der gäbe, di vf im ist, der ist schuldig. Ir 
blinden, wilch ist grozer, di gäbe odir daz aitare daz di 
gäbe heiliget. Hirvmme wer sweret bi dem allare, der swe- 
ret bi ime vnd bi allen di vf im sint. Vnd (/. Vnd swer) swe- 
ret bi dem lemplo, der sweret bi ime vnd bi dem der in ime 
wonel. Vnd wer sweret bi dem himele, der sweret bi dem 
throne godes, vnd bi dem der uf im silzcet. Vnd we uch 
scribe vnd pharisei ypocrite. wantc ir verzcerlet menlen 
vnd tille vnd cimin, vnd lazet di di swerest sint in der e, 
gerichte vnd barmeherzcekeit vnd gelonben. Dise muoste 
man tuon. vnd iene nicht vnderwegen lazzen. Blinden lei- 
der sidende di mucken vnd sinkende daz camel. We uch 
scribe vnd pharisei ypocritae. di ir reiniget daz uzzewendig 
des kelches vnd di schuzzeln, abir innewendig sit ir vol rou- 
bes vnd vnreinekeide. Bünde pharisee reinige erst daz inne- 
wendig ist des kelches vnd der schuzzeln, daz iz ouch reine 
werde, waz innewendig ist. We uch scribe vnd pharisei 
glizenere , wante ir sit glich grebern di gewizet sint. di 

schinent uzzewendig. vnd innewendig sint vol toden 

knochen vnd allir vnreinekeide. Also schinet ir ouch den 
luden uzzewendig gerecht, abir innewendig sit ir vol valschis 
vnd vngerechles. We uch scribe vnd pharisei ypocrile, di 
buwent grebere der propheten vnd ziiret grebere der gerech- 
ten, vnde sprechet. Weren wir gewest in den lagen vnser 
vetere, nicht weren wir ire gesellen an bluode der prophe- 
ten. Vnd also sit ir gezcugnusse uch selben , daz ir sone 
sit iener di di propheten todten, vnd ir irvuUet daz maz 
vwir vetere. Slangen na lern gesiechte, wi gevlihet ir von 
dem gerichte der helle? Darvmme warte ich sente zcu uch 
propheten vnd wise vnd scribas. vnde von den todet ir vnd 
cruciget. Vnd vz den geiselt ir in vwirn sinagogen. vnd 
vervolget von stad zcu stad , daz kome vf vch al daz ge- 
rechte bluod daz vorgozzen ist vobir di erde von dem bluode 
abel des gerechten biz zcu dem bluode zacharie des sones 
barachie. den ir todtet zcwischen dem lemplo vnd dem al- 
lare. Vorwar sage ich uch. dise alle komenl vf dise ge- 
borte. Iherusalem iherusalem, di du todes di propheten vnd 

Steines iene di zcu dir gesant sint, wi dicke wolde ich be- 
samne dine kiiid als eine hene besamnet ire kuchene vnder 
di viliche. vn du inwoldes. Warte, vorlazen wirt uch uwer 
hus wueste. Waute ich sage uch, nicht sehet ir mich vort 
me, biz ir sprechet. Gebenediet der quam in dem na- 
men godis. 

Cap. XXIV. 

Unde ging uz ihesus von dem templo, und ging. Und 
nuheten sine lungern daz si im wiseten des templis buwunge. 
Vnd her antwortete vnd sagete in: Sehet ir dit alliz? Vor- 
war sage ich uch. nicht wirt gelazen hir stein uf steine der 
nicht werde zcuvurt. Vnd du her saz uf dem berge oiiueti, 
naheten zcu im di iungern hcimelichen sagende. Sage vns, 
wanne gesehen dise ding? vnd waz ist daz zceichen diner 
zcukunft vnd vorenduuge der werlde? Vnd antwortende 
ihesus sagete in : Sehet daz uch nimant vorieide. Wante 
mannige koment in mime namen sagende, ich bin crislus, 
vnd vorleident mannige. Wante ir werdet hörende stride 
vnd strides wan, sehet daz ir icht werdet betriiebet, wante 
dise ding miiezen gesehen. Sunder noch nicht daz ende. 
Wante volk irhebet sich an volk , vnd riebe an riebe , vnd 
werdent sterbe tage, vnd bunger, vnd erdbebunge in stedeu. 
Abir dise alle sint anbeginne der piue. Dan gebent si uch 
in betrüebnisse vnd todent uch , vnd ir werdet zcu hazze 
allen volken dorch den namen min. Vnd dun werdent man- 
nige geschant vnd vorradent sich vndir einander. Vnd vile 
folsche propheten stenl uf, vnd Irüegent mannige. Vnde wante 
gemeret ist daz vngerecht, vorkaldent di libe manniger lüde. 
Der abir hebertet biz in daz ende, der wirt gesunt. Vnd wirt 
geprediget ewangelium des riches in al der werlde, zcu geczug- 
nisse allen dieten. Vnd dan kvmmet di endunge. Hirvmme 
wan ir sehet vorwazenbeit der vorstorunge , di gesaget ist 
von dauiele dem propheten stehende in der heiligen stede, 
swer iz leset der vorsthe iz. Di dan sint in iudea, vlihen 
zcu den bergen, vnd der vf dem dache , der stige nicht nid- 
der nemen eteswaz von sime hus. Vnd der an dem acker 
ist, kere nicht widder, vfheben sinen rok; Abir we den 
tragenden vnd den saugenden in den tagen. Bittet abir daz 

nicht gesche uwere vlucht in wintere oder in sabbat. Wante 
dan wirt groz betrüebnisse , daz solch nicht was von anbe- 
ginne der werlde biz nu, noch ni wirt. Vnd weren nicht 
gekorzcet di tage, nicht were behalten alliz vleiscb. Sunder 
derch di irwelten werden gekorzcet. Swer uch dan sage: 
warte, hir ist crislus, odir dort, nicht wollet glouben. Wante 
irstent valsche cristi vnd valsche propheten, vnd gebent groze 
zceichene vnd wundere, also daz in irrunge werden gelei- 
det, ob iz mag gesehen, ouch di irwelten. Wante ich han 
iz uch voregesaget. Hirvmrae ob si uch sagent, warte bir 
ist in der wüestenunge, nicht wollet uz gehn. warte in 
uinkelu, nicht wollet glouben. wante alse der schin uzghet 
von Oriente, vnde irschinet in occidente, also wirt ouch di 
zcukunft des menschen sones. Wan daz corpus ist, da wer- 
dent gesammet di arne. Vnd zcuhant nach betrüebnisse der 
tage, verdunsten di sunne, vnd der mane gibt nicht sin 
liecht, vnd sterre vallent von dem himele, vnd der himele 
togende werden beweget, vnd — schinet daz zceichen des 
menschen sones an dem himele. Vnd dan schrient alle ge- 
siechte der erden , vnd seheut des menschen sone komen in 
wölken des himele mit vil togent vnd gewalt, vnd her sen- 
det sine engele ■ — — — vnd grozer stimme. Vnd besaro- 
ment sine irweleten von vier winden, vnd von den hohen 
der himele biz zcn iren enden. Vnd von dem tigboume ler- 
net ein byspel. Wan itzcunt sin zcelge zcart ist vnd bletere 
geborn, sa wizzet ir daz nahe ist der svmmer. 

Cap. XXVI. 

— — T her mit eide. wante ich nicht irkenne den men- 
schen. Vnd nach eime deine naheten di dar stunden, vnd 
sageten petro. Werlichen, du bist ouch von den, wante dio 
spräche luot dich nffenbar. Du begunde her vorsmehen vnd 
sweren, daz her nicht hette bekant den menschen. Vnd zcu- 
hant sang der hane. Vnde gedachte petrus des wo^-tes ihesu, 
daz her hatte gesprochen: e dan der hane sunge dristunt 
loukens du min, vnd gieng uz hin. vnd weintle bitterlichen. 

Cap. xxvn. 

Vnde du iz morgen wart, einen rad anegingen alle 
vorslen der pristere vnd di eldeste des Volkes wider ihesum, 
daz si in dem lode geben. Vnd brachten in gebunden, vnd 
gaben in pontyo pylato dem richtere. Du sach iudas der in 
vorried, daz her gedammet was, vnd wart in ruwe. vnd 
widerbrachte drizig silberne der prislere vorsten vnd den al- 
den sagende : Ich han gcsundigel, vorradeiide gerechtez bluod. 
Vnd iene sageten: Waz zcu vns? Du gesehes iz. Vnd 
warf di silberne bin in dem templo, vnd ging hin. Vnd abe 
gehende hing sich in einen strik. Vnd der pristere vorsten 
namen di silberne vnd sageten : man muoz si nicht legen in 
corbana , wante iz ist ein Ion des bluodes. Vnd angingen 
einen rad, vnd kouften mit in eines vlners acker zcu begraft 
der pilgerime. Dorch daz ist geheizen der acker achelde- 
mach, daz ist des bluodes acker biz in den budigen lag. Du 
wart irvolt daz gesprochen ist dorch ieremiam den prophe- 
ten sagende: Vnd nam drizig silbernne Ion des gekouften 
den si kouften abe den sonen israelj, vnd gaben si an eines 
vlners acker, alse mir inthiez der herre. Vnd ihesus slunt 
vor dem richtere, vnd vragete in der richtere sagende: Du 
bis koning der iuden? Dem sagete ihesus: Du spriches iz. 
Vnd du her besaget wart von den vorsten der pristere vnd 
den eldesteu, nicht antwortete her. Du sagete im pylatus: 
Hores du nicht wi groze gezcugnisse si sprechent wider dich ? 
Vnd nicht antwortete her ime zcu eime worte, also daz der 
richter sich wunderte starke. Vnd zcu dem heiigen tage 
pflag der richter lazen dem volke einen gevangenen den si 
volden. Vnd hatte du einen edelen gevangenen. der was 
geheizzen barrabas. Hirvmme du si waren gesamnet sagete 
pylatus: Wen wollet ir daz ich uch laze? Barraban odir 
ihesum der geheizen ist cristus? wante her wüste, daz si 
dorch haz hallen obirgeben in. Vnd du her saz an gerich- 
tes stule, sanle zcu im sin wib sagende: nicht dir vnd dem 
gerechten, wante vile han ich geleden hude in dem.troume 
dorch in. Vnd der pristere vorsten vnd di eldesteu rieden 
den volken, daz si bedeu barraban, vnd ihesum tilgelen. Vnd 

der richter antwortende sagete in : Wen wollet ir uch wer- 
den gelazen von den zcwen? Vnd jene sageten. barraban. 
Den sagete pylatus: Waz getaon ich dan von ihesus der 
geheizen ist cristus ? Si sageten alle : Her werde gecruciget. 
Den sagete der richter. Waz hat her dan böses getan? 
Vnd iene riefen noch mer sagende: Man crucige in. Vnd 
sach pylatus, daz her nicht invromede, sunder daz ein ge- 
storme wart noch mer. Her nam wazzer vnd wusch di hende 
vor dem volke sagende: Vnschuld bin ich von dem bluode 
dises gerechten, ir gesehet iz. Du sagete antwortende al 
daz Volk : Sin bluod obir vns ghe vnd obir vnse kind. Du 
liefs her in barrabam vnd ihesum gab her in. gegeiselt, daz 
her worde gecruciget. Du intpfiugen ihesum des richters 
rittere in dem richtehus, vnd samnelen zcu im al di schare. 
Vnd zcogen ime uz , vnd vramegaben ime einen pfellelinen 
mantel, vnd vlochten eine cronen von dornen vnd sazten uf 
sin houbet, vnd ein ror in sine zceswen hant, vnd bougelcn 
di kni vor ime, vnd spotteden im sagende: Wes gegruzt ko- 

ning der iuden. Vndc — — sin houbet. Vnd nach 

dem daz si im spotteden. zcogen im uz den mantel , vnde 
cleideten in vnd vurten, daz si in crucigeten. Vnd gingen 
uz vnd vunden einen menschen von cyrene symonem genant, 
den twungen si daz her uf neme sin cruce. Vnd quamen in 
eine stede di genant ist golgalha, daz ist calvarie locus. Vnd 
gaben im win trinken mit gallen gemischet. Vnd du her in 
gesmachte nicht in wolde trinken. Vnd du si in gecrucigeten, 
teileten si sine cleidere loz werfende. Vnd sazen vnd be- 
wareten in. Vnd sazten pobere sin houbet sine sache ge- 
screben : Dit ist ihesus koning der iuden. Du worden ge- 
cruciget mit im zcwene strudere einer zcu der zceswen vnd 
einer zcu der liuketen. Vud di dar vor hene gingen, sme- 
heten in wegende ire houbele vnd sageten : Wach , der den 
tempel godes brichet, vnd in dren tagen den wider buowet, 
Hilf dir selben. Ob du godes son bis, stig von dem cruce. 
Deme glich spotteden der prislere vorsten mit den- scribern 
vnd den eldesten sagende. Andere tet her gesunt, sich sel- 
ben mag her nicht gehelfen. Ob her koning ishrael ist, her 
stige nu von dem cruce , vnd wir glouben ime. Her vor- 
lezet sich zcu gode, der lose in nu ob her wil. Ouch sprach 

her, wanle godis son bin ich. Vnde dazselbe vonvizzen im 
oach di slrudere , di mit im gecruciget waren. Vnde von 
derselben stunde worden dinsternisse ob al di erden biz in 
di nunde stunde. Vnd vmme di nunde stunde rief ihesus in 
grozer stimme sagende: Hely hely lama zabatani? Daz ist: 
God min, god min, worumme vorlizez du mich? Vnd eles- 
liche stende dar vnd hörende sageten: Helyam eischet diser. 
Vnd zcuhant lief einer uz den , vnd nam einen swam vnd 
volle mit ezzige, vnd legete in vf ein ror vnd gab ime trinken. 
Vnd di andirn sageten : Laz, sehen wir ob kome helyas lo- 
sende in. Vnd ihesus abir ruofende in grozer stimme , uz 
liez den geist. Vn warte des templis vorbang reiz in zcwen 
teil, von dem hohslen biz nidder. Vnd di erde wart be- 
weget, vnd di steine worden gespalden, vnd di greber geof- 
fent, vnd vile corpere der heiligen di gesiafen hatten stunden 
uf, vnd ghende uz von den grebern nach siner ufslandunge. 
quamen in di heilige stat vnd irschenen manuigen. Vnd der 
centurio vnd di mit im waren bewarende ihesum. Du si sa- 
hen di erdbebunge, vnde di dar geschahen, intvorchten sich 
sere vnd sprachen : Werlichen godis son was diser. V^nd 
dar waren vile wibe von verreme, di gevolget waren ihesu 
von galylea, dienende ime. Vndir den was maria mag- 
dalene vnd maria iacobi vnd di muoter ioseph vnd di muoter 
der sone zebedei. Vnd du iz abent wart quam ein mensche 
riebe von arimathia, genant ioseph, der ouch selbe ein lun- 
gere was ihesu. Diser nahete zcu py latus vnd bad den licha- 
men ihesu. Vnde du hiez pylalus widdergeben den licha- 
men vnd nam den corper ioseph, vnd bewant in in ein reine 
linen gewant, vnde legete in in ein nuwez grab daz her ge- 
bowen halte in eime steine. Vnd welzete einen grozen stein 
zcu des grabes tore vnd gang hin. Vnd was dar maria 
magdalena vnd di andre maria, sitzcende gegen dem grabe. 
Vnd an dem andern tage, der ist nach dem — rilage quamen 
zcusamne der pristere vorsten vnd pharisei zcu pylalo sa- 
gende: Herre wir gedencken daz der trogenere sprach, noch 
lebende: nach dren tagen wil ich irsten. Darvmme heiz be- 
wachen daz grab biz in den dritten tag , daz lichte nicht 
komen sine lungern vnd sielen in, vnd sagen dem volke her 
ist nfgeslanden von den toden. Vnd wirt der leste errunge 

erger daii der erste. Du sagite in pylatus. Ir lial di huode. 
ghet huodet als ir kvnnet. Vnd iene gingen hin vhd veste- 
ten daz grab, besegilnde den stein mit den huodern. 

Cap. XXVIII. 

Vnd an dem abende des sabbalis der luchten beginnet 
in dem ersten des sabbatis quam maria magdalene vnd di an- 
dere raaria sehen daz grab. Vnd warte erdbebunge was 
gesehen groz. W^anle der engel godes quam nider von hi- 
mele, vnd nahende abewelzcende den stein , vnd saz uf in. 
Vnde was sin angesichte als ein blick vnd sine cleidere alse 
der sne. Vnd vor siner vorchte wurden irvert di huodere, 
vnd worden alse loden. Vnd antwortende der engel sagete 
den wiben: Nicht wollet intvorchten ir, wante ich weiz daz 
ir ihesiim der gecrueigel ist suchet. Her ist nicht hir, wante 
her ist irsten , alse her sagete : komet vnde sehet di stede, 
dar gcleget was der herre. Vnd snel ghet vnd saget sinen 
iungirn, daz her irslanden ist. Vnd warte, her ghet uch 
vore in galyleam. Dar sollet ir in sehen. Warte ich han 
iz uch gesaget. Vnd gingen uz snel von dem grabe mit be- 
bungc vnd grozer vrovde. Vnd lifen kvndigen iz sinen lun- 
gern. Vnd warte ihesus beiegente in sagende: Sit gegruzt. 
Vnd si naheten vnd bilden sine vuoze, vnd anebedeten in. 
Du sagete in ihesus: Nicht wollet intvorchten. Ghet vud 
kvndel minen bruodern, daz si ghen in galyleam, dar soUent 
si mich sehen. Du si waren hin gegangen, warte, etesliche 
von den huodern quamen in di stat vnd kvndeteu der pri- 
stere vorsten alle ding di gesehen waren. Vnd worden ge- 
samnet mit den eidesten vnde namen rad, vnd gaben den 
rittern richez gell sagende: Sprechet daz sine iungern in der 
nacht quamen, vnd stolen in, du wir sliefen. Vnd ob daz 
gebort wirl von dem richlere, wir raden im vnd tuon uch 
sicher. Vnd iene oamen daz gelt, vnd taden alse si gelart 
waren. Vnd wart vormeret dit word bi den iuden biz in 
den hudigen tag. Vnde di eilf iungern gingen hin in galy- 
leam an den berg, dar in bescheiden hatte ihesus, vnd sahen 
in vnd anebedeten. sunder etesliche zcwiuelten. Vnd ihesus 
nahete vnd sprach in sagende : Gegeben ist mir al gewalt an 

himele vnd an erden. Hirvmme ghet lernet alle diet loufende 
si in dem namen des vater, vnd des sones, vnd des heiligen 
geisles, lernende si halten alle ding di ich han geboden uch. 
Vnd warte ich bin mit uch alle tage biz zcu endunge der 
werlde. Amen. 

Expiicit ewangelium. 

secundum matheum. 



II. 
FRAGMENTE AUS DEM EVANGELIUM MARCI. 

Incipit ewangelium 
secundum marcum 

Ayn anbegin ewangelij ihesu christi godes sones, alse 
gescreben ist in ysaia dem propbeten. Warte, ich sende 
minen enge! vor dime antlitzce, der bereiden sai dinen weg. 
Stimme des ruofenden in der wüste: Bereidet des herren 
weg, recht machet sine pfede. Johannes was in der wüste 
tonfende vnd predigende toute der ruwe in abelaz der sunde. 
Vnd gieng uz zcu ime alle di geborde iudee, vnd di ihero- 
solimiten alle , vnd worden getouft von im in iordaoe der 
vluod bichtende ire sunde. Vnd was iohannes gecleit mit 
hären eines camelis, vnd ein pelzcen sene vmme sine len- 
den, vnd locusten vnd waldhoning az her. Vnd predigete 
sagende: Iz kvmmet ein sterker dan ich nach mir, des ich 
bin nich werdig buckende intloseu den rimen siner scfaue. 
Ich teufe uch in wazzere, sunder her toufet uch in dem 
heiligen geiste. Vnd geschach , in den tagen quam ihesus 
von nazarelh galylee, vnd wart gclouft in iordane von io- 
hanne, vnde zcuhant nf gehende von dem wazzere sach her 
geoffenet di hymele, vnd den geist als eine tubeu nidder- 
ghende vnd blibende in ime. Vnd geschach ein stimme von 
den bimelen : Du bist min übe son, an dir behagete ich mir. 
Vnd zcuhant treib in uz der geist in di wüste , vnd was in 
der wüste virzcig tage vnd virzcig nechte, vnd wart vorsuochl 
von sathana. Vnd was mit den bestien, vnd di engele die- 
neten ime. Vnd nach dem du gegeben was iohannes , quam 
ihesus in galyleara predigende daz ewangelium des riches 

godis , vnd sagende : wanle irvoll ist di zeit vnd nahet daz 
riebe godes. Tuot ruwe vnd globet dem ewangelio. Vnd 
vort ghende bi daz nu-r galyiee, sacb symoncm vnd andreani 
sinen bruoder lazende di netzce in daz meer. Wante si 
waren fyschere. Vnd sagete in ihesus: Komet nach mir, 
vnd ich tuon uch werden lyschere der menschen. Vnd zcu- 
hant liezeu si di garne vnd volgelen inie. Vnd gieng dan- 
nen ein cleinez, vnd sach iacobum zebedei. vnde iohannem 
sinen bruoder, vnd si in dem schüfe zcusamne legeten di 
garue, vnd zcuhant ysch her si. Vnd liezen iren vater zebe- 
deum in dem scbiiTe mit den niiedeknecblen, vnd volgelen 
ime. Vnd giengen in capharnanm , vnd zcuhant in sabbatis 
gieng her in di Synagogen vnd larte si. vnd irschrocken von 
siner lare. Wanle her was lernende si alse gewall habende, 
vnd nicht alse di scribe. Vnd was in irer Synagogen ein 
mensche in vnreinerae geiste , vnde rief sagende : Waz vns 
vnd dir ihesu nazarene? Bislii komen vorterben vns? Ich 
weiz wer du sis der heilige godis. Vnd drowete im ihesu 
sagende: Vorsturame, vnd gang uz dem menschen. Vnd 
zcukrazcete in der vnreine geist, vnd ruofende in grozer 
stimme gieng uz von ime. Vnd wundirlen sich alle, also 
daz si vrageten zcwiscben sich sagende: Waz ist daz? Wiich 
ist dise nuwe lare, wante her in gewalt den vnreinen geisten 
gebudet, vnd sint im gehorsame? Vnd gieng uz sin gerufle 
zcuhant in al geburde galyiee. Vnd zcuhant gingen si uz 
von der Synagogen, vnd quamen in daz hus symons vnd an- 
dree mit iacobo vnd iohanne. Vnde sychete di swegeren 
symonis febriuitirende. Vnd zcuhand sageten si ime von ir. 
Vnd her nahete vnd liub si uf begrifende ire band. Vnd 
snel liez si di krangheil vnd dienele in. Vnd du iz abend 
wart, vnd di svnne was vndergegangen brachten si zcu ime 
alle di sich obele hatten, vnd di di tufele hatten. Vnd al di 
stat was gesamnet zcu der tuere. Vnd her heilele mannige 
di gequelet. waren mit mannigirhande krangheit. vnd vile 
tuvele treib her uz, vnd liez si nicht sprechen, wante si ir- 
kanten in. Vnd sere vrue stunt her uf vnd gieng uz in 
eine wüste stede, vnd dar bedete her. Vnd volgeten im sy- 
mon vnde di mit im waren. Vnd du si in vunden , sage- 
ten im: wante si alle suochent dich. Vnd her sagete in: 



EVANGELIENUBERSETZUNG. 289 

Ghen wir in di nehesten wigbilde vnd stede , daz ich ouch 
dar predige, wante dar zcu bin ich iiomeu. Vnde was pre- 
digende in iren Synagogen , vnd in al gaiylea. vnd vortri- 
bende di luvele. Vnd quam zcu im ein maladisch biddende 
in, vnd bougete sin kni, vnd sprach: Wiitu du macht mich 
reinigen. Vnde ihesus irbarmete sich sin, vnde slrachte sine 
band, vnd rurte in vnd sagete ime : Ich wil. Wes gerei- 
neget. Vnd du her gesprach , zcuhant zcuging von im daz 
malad , vnd wart gereineget. Vnd drowete im. Vnd zcu- 
hant vortreib her in, vnd sagete im : Sich daz du iz imanne 
sages , siinder gang wise dich der pristere vorsten , vnde 
oppfere vor dine reinegunge daz moyses geboud in gezcug- 
nisse den. Vnd her gieng uz vnd begunde predigen vnd 
vormeren di redde, also daz her itzcunt nicht mochte vffen- 
berlichen ghen in di stat, sunder in wüsten steden wesen. 
Vn quamen zcusamne zcu im allenthali)en. 



Cap. V, 31 — 38. 



— — mine cleiden? Vnd sagetcn sine iungirn. Du- 
sehes di schare dringende dich, vnd du sages wer rurele 
mich. Vnd her merkete — — . Vnd daz wib — vorch- 

tende vnd bebende daz gesehen was an ir, quam vnd 

viel vor in vnd sagete im al di warheit. Vnd her sagete 
ir: Tochter, diu geloube hat dir — , wis gesunt von diner 
plage. Du her noch sprach, quamen von dem arzcesyna- 
gairo, sagende : Dine tochter ist tod, waz queles du den 
nieister? Vnd ihesus, du her daz wort gehörte, sagete — 
nicht wollet inlvorchlen — — 

Vnde treib uz — — vnd nam — den vater vnd di 
muoter der maget vnd di mit im waren, vnd giengen iii dar 

di iungvrovve was liegende. vnd sagete ir: Talitha komi. 

daz ist geheizen : Jungvrowe dir sage ich , staut uf. Vnde 
zcuhant stunt uf di iungvrowe vnd wandirte. Vnd si was 
von zcwelf iaren , vnd irschrocken in grozer irschreckunge. 
Vnd her geboud harte daz nimant iz inwiste, vnd hiez ir 
geben zcu (ezzen) 

Z. F. D. A. IX. 19 

Cap. VI. 

Vnde gieng uz dannen — gieng in sin land — vnd 

volgeten ime sine iungirn. Wi sabbal begunde her 

in der syngogen lernen. Vnde mannige horten iz, vnd 
wundirten sich in siner lare , sagende : Wannen komen 
disme dise alle? Vnd wilch ist die wisheit dt gegeben ist 
ime vnd sulche lügende di mit sinen henden — — 

Vnd mochte dar keine togente getuon , dan her heilele 
ein wenig, vnd aneiegete in di hende. Vnd wunderten 
dorch iren vngelouben. Vnd her vmmegieng di castele al 
vmme hin lernende. Vnd ysch zcusamne di zcwelfe vnd 
begunde si senden seibandir, vnd gab in gewalt der vnrei- 
nen geiste. Vnd geboud in, daz si nicht ufnemen in dem 
wege dan allein eine gerten , nich laschen, nich brod noch 
gelt an dem gortele, sunder geschuhet mit hohen schuon, 
vnd daz si nicht gedeidet weren mit zcwen rocken. Vnd 
sagete in : Wor ir ingchl in ein hus , vnd blibet biz ir uz- 
ghet von dannen. Vnd di nch nicht intpfahen, noch inhoren 
uch , ghet dannen vnd schoddcl daz gestuppe von uwirn 
vuezen in gezcugnisse den. Vnd si giengen uz vnd predi- 
gelen daz si ruewe leden. Vnd vile tiivele gingen uz, vnd 
saibelen mannige mit oleie vnde heileten si. Vnd horte iz 
herodes der konig, wanle uffenbar was worden sin name, 
vnd sagete : Wante iohannes baptista ist ul'geslanden von 
den loden, vnd darvmme worden — — an ime logende. 
Vnd di andirn sagrten: Wanle iz ist Elvas — — 

V. 19 —. 
Vnd herodiadas lagelc ime , vnde wolde in todeu vnd 
nicht mochte. Wante herodes verebte iohannem wizzende 
in einen gerechten man, vnd einen heiligen, vnd bewarete 
in. Vnd du lier in gehorte, tet vile vnd gerne horte her 
in. Vnd du ein bequeme tag anevie! , iierodes tet ein abend 
ezzen siner gebord den vorsten vnd tribunen vnd den ersten 
galylee. Vnd du ingangen was di tochter herodiadis, vnd 
halle gesprungen vnd beliaget herodi, vnd di mit einandir 
azen. Der konig sagete ir: Bidde von mir waz du will, 
vnd ich gebe iz dir. Vnd swuer ir: wante waz du biddes. 

gebe ich dir. alleine daz halbe mines riches. Du si uzgieng. 
sagele irer muoter: Waz bidden ich? Vnd si sagete: daz 
houbet iohaunis baptiste. Vnd du si ingieng, zcuhant mit 
yluuge zcu dem konige , bad si sagende : Ich wil , daz du 
zcuhand gebis mir in einer sulm/zeln daz houbet iohannis 
baptiste. Vnd betruebet wart der konig. dorch den eid 
vnd dorch di ezzenden mit einander wolde her si nicht wer- 
den betruebet. Sunder sante den lodere, vnd geboud bringen 
sin houbet in einer schuz.zein. Vnd inthoubedete in in dem 
kerkere, vnd brachte sin houbet in einer schuzzeln , und gab 
iz der magel. Vnd di maget gab iz irer muoter. Du daz 
gehört wart, sine iungern quameen vnd holeten siuen licha- 
men , vnd legeten in in ein grab Vnd quaraen zcusamne 
di apostole zcu ihesu vnd sageten im alliz daz si hatten ge- 
tan vnd hatten gelart. Vnd her sagete in : Komet einsid in 
eine wüste stede, vnd ruowet ein deine, wante vile waren 
di quamen vnd wider quamen , vnd hatten ovch nicht ein 
rum zcu ezzende. V^ud stiegen in ein schif, vnd giengen 
hin in eine wueste siede einsid. \'nd raannige sahen si 
hineghende vnd bekamen iz, vnd liefen dort zcu vuoze vor 
allen sieden vnd vorequamen si. Vnd gieng uz ihesus vnd 
sach uile schare, vnd irbarmete sich obir si, wante si waren 
alse schaf nicht habende einen herte, vnd bcgunde si lernen 
vile. Vnde du iz itzcunt worden vile stunde, uaheten sine 
iungern sagende: Wüste ist dise stede, vnd itzund ist di 
stunde (Vorgängen) Laz si daz si giien in di nehesten dor- 
fep vnd wigbilde , daz si koulen in spise di si ezzen. Vnd 
her antwortede in: Gebet in zcu ezzen. Vnd sageten im: 
Wir ghen vnd koufen brod vmme zcweihundcrt groze pfen- 
nige vnd geben in ezzen. Vnd sagete in : Wi mannig brod 
habet ir? Ghet vnd sehet. Vnd du si iz wüsten, sageten: 
Vunfe vnd zcwene fische. Vnd geboud in , daz si telen 
sitzceu si alle an geselleschaften vf daz grüne hov. Vnd 
sazten in teilen bi hunderden vnd bi vunfzigen. Vnde her 
nam vunf brode vnd zcwene fische, vnd sach an den himel, 
vnd segnete vnd brach di brod vnd gab sinen iungern, daz 
si legeten vor si. Vnd teilete zvvene fische den allen. Vnd 
azen alle, vnd worden gesadet, vnd hüben vf aleibe der 
slucke zcwelf korbe vol, vnd von den fischen. Iz waren di 

19* 

azeii vunf tusend man. Vnd zcuhanl zwang her sine lun- 
gern vf ghen in ein schif, daz si voregiengen in obir daz 
meer zcu bethsaida, biz her gelieze daz volk. Vnde du 
her si geliez, her gieng an den berg beden. Vnd du iz 
abend wart, daz schif was in niiUene dem mere, vnd her 
alleine au dem lande. Vnd sach si arbeiden an dem rndeln- 
de, wante der wind was in wider. Vnde vmme di vier- 
den wachte der nacht quam her zcu in waudirende uf dem 
mere, vnd wolde si voreghen. Vud du iene sahen in wan- 
dirnde vf dem mere , si wanten iz wesen ein getrognisse 
vud riefen. W^anle si sahen in alle, vnde waren belruebet. 
Vnd zcuhant sprach her mit in vnd sagele — — — 

Vnde du her obir geschiffele, quanien in daz land gene- 
sarelh, vnd hielden zcu. Vud du si uz waren gegangen von 
deme schiffe, zcuhant irkanten si in. Vnde obir loufeude 
al daz land begunden in betten iene di sich obele hatten 
vmme zcu tragen, dar si horten wesen in. Vnd wor her 
in gieng in wigbilde odir in dorfer odir in stede in den 
gazzen legeten si di kranken, vnd baden in daz si den sovm 
sines cleides ruorlen. Vnd wi mannige in ruorten di wur- 
den gesund. 

Cap. VII. 

Vnde quamen zcusaiiine zcu ime pharisei vnde elelliche 
von den scriberu kommende von iherosolimis. Vnd du si 
sahen etesliclie von sinen iungern mit gemein henden daz 
ist mit viigetwahenen henden ezzen , si strafeten. Wante 
di pharisei vnd alle Juden ezzent nicht, si intwahcul dicke 
di hende, habende iare der eldisteu. Vud ezzen nicht kö- 
rnende von dem markete, si in sin gewaschen. Vnd sint 
vile andere ding, di in sint gegeben zcu haltende, toufe der 
kelche vnd der kruse vnd der erenen vaz vnd der betten. 
Vnd vrageten in di pharisei vnd scribe: warvnime wanderen 
nicht diue iunger bi der Iare dor alden, sunder mit gemei- 
nen henden ezzent si brod? Vnde her antwortende sagete 
in : Wol prophetirete ysaias von uc\t glizenern , alse gescre- 
ben ist: Dit volk mit den lyppen eret mich, sunder ir 
herzcen sint verre von mir. Vnd vorgebens vbend mich 

lemeude lare, gebod der lare. Waiite ir lazzel godes gebod 
viid haldet lare der lade, toufe der kruse vnd der kelche, 
vnd tuot andere ding vile disen glich. Vnd sagete in: Wol 
tuot ir wüste godcs gebot, daz ir gehaldet iuvere — — . 
Wante moyses sagete : ere dinen vater und dine muoter, 
vnd swer vluochet sime vater odir siner muoter der sterbe 
an tbde. Abir ir sprechet. Ob ein mensche sprechet sime 
vater odir siner muoter: corban, daz ein gäbe ist, waz von 
mir ist daz vromet dir. vnd ir lazet in nicht vorbaz tuon 
sime vatere odir siner muoter, vnd ir zcurizet daz word mit 
uwir lare di ir gäbet. Vnd tuod mannige ding sulchen 
gliche. Vnd yscb abir di schare vnd sagete in : Höret mich 
alle vnd vorstet. Nicht ist uzewendig des menschen , in- 
gheude in in, daz in möge intreinen. sunder di von dem 
menschen uzghent, di sint, di intreinent den menschen. 
Swer hat oren zcu hörende, der höre. Vnd du her gegan- 
gen was in daz hus von der schare, vrageten in sine iun- 
gern vmme daz bispil. Vnde her sagete in: Sit ir ovch 
also vnwise? Vorstet ir nicht daz allez? Waz uzewendig 
ghet in den menschen daz mag in nicht intreinen, wante iz 
ghct nicht in sin herzce sunder in den buch , vnd ghet uz 
in di lengere, reinigende alle spise. Vnd sagete: Di uz- 
ghent von dem menschen di intreinent den menschen. Vante 
von innewendig von der lüde hertzen ghen uz böse gedan- 
ken, ebrache, unkuscheide, manslachte, dube, gyrekeide, 
schalkeide, Irogene, schemelosekeide, böser ouge, afterkosen, 
hochvart, lorheit. Alle dise bösen ding ghent uz von inne- 
wendig, vnd intreinen den menschen. Vnd dannen stunt 
her uf vnd gieng hin in di ende tyri vnd sydonis, uude 
gieng in ein hus, vnd wolde iz nimande wizzen, vnd mochte 
nicht geschuolen. Wante ein wib zcuhant, du si gehorte 
von ime, der tochter hatte einen vnreinen geist, gieng in, 
vnd viel zcu sinen vuozen. Wante si was ein heidenisch 
wib, syrophenissa von gesleclite. Vnd bad in, daz. her den 
tuvel vorworfe von irer tochter. Der sagete ir: Laz erst 
sad werden di kinde. Wante iz ist nicht gud uemen der 
kindere brod vnd senden iz den hunden. Vnd si antwortete 
vnd sagete ime: Vmrair herre. Wante ovch di weifen 
vnder dem tysche czzent von den krumeader kindere. Vnd 

her sagele ir: Dorch dise rede gang, vnd der luvel gang 
uz von diner lochter. Vnd du si was gegasjgen in ir hns, 
si vand di iungvrowen Irgexide vi' eime bette , vn der luvel 
uzgegangen. Vnd abir uzgliende von dem lande lyri , quam 
dorch sydonen zcu dem mere galylee zcwisclien den landen 
millene drcapoleos. \ nd hringenl im einen louben vnd 
stummen. Vnd baden in daz her im anlegete di band. Vnde 
begrifende in von der schare eiusid sante sine vingere in 
sin oren, vnd spigete uz, vnd ruorle sine zcungen. Vnd 
sach uf an den himel vnd sutzcede , vnd sagete ime : Effe- 
ta Daz ist. Wis geoffent. Vnd zcubant sint geoffenl sine 
oren, vnd gelost daz band siner zcungen, vnd sprach rechte. 
Vnd her geboud in, daz si iz nimande sageten. Sunder 
wiuil her in geboud sa uile me predigeleu si. vnd wundir- 
ten deste vorder, vnd sageten. Wole let her alle ding, di 
touben tet her boren, vnd di stummen sprechen. 



Cap. VIII. 

In den tagen, du abir der schare was vile, vnd halten 
nicht daz si ezen, her ysch zcusamne di iungern vnd sagele 
in: Ich irbarme mich obir di schare, wanle, warte, si bei- 
deut min ilzcunt dri tage, vnd nicht iniiaut daz si ezzen. 
Vnd laze ich si hungerig in ir hus, si vorterbenl uf dem 
wege. Wanle elesliche uz den von verreme waren kernen. 
Vnde antworten im sine iungern: Worvou mag eteswer dise 
gesaden mit broden hir in der wiisle? Vnd vragele si : Wi 
mannig brod habet ir? Di sprachen: Sibene. Vnd her ge- 
bovd der schare sitzcen vf di erde. Vnd nemende siben 
brode dankede vnd brach si , vnd gab sinen iungern, daz si 
vore legeten. Vnd legeten der schare vore, vnd hatten we- 
ning fischechene, vnd di selben segente her, vnd hiez vore- 
legen. Vnd azen vnd sint gesadet. Vnd hüben uf daz obe- 
rig was von stucken siben korbe. Vnd waren di dar azen 
alse vier tusent, vnd liez si. Vnd zcuhant steig her in ein 
scbif mit sinen iungern, vnd quam in di laud dalmamuta. 
Vnd giengen uz pharisei vragen mit im suochende von im 
ein zceichen von dem hiraele vorsuochende in. Vnd der 
sufzcede in dem geisle, vnd iach: Waz suochet dise gebort 

ein zceicheu? VVerlichen sage ich uch, niohl wirt gegeben 
ein zceichen diser gebort. Vnd liez si vnd gieng vf in ein 
schif, vnd vuer abir obir daz meer. Vnd vorgazen neraeu 
brod, vnd hatten nicht mit sich in dem schiffe dan ein brod. 
Vnde her geboud in sagende : Sehet vnd bewaret uch von 
dem svrteige phariseorum , vnd von leysemen herodis. Vnd 
si dachten zcu einander sagende : Wante wir nicht han brod.- 
Daz bekante ihesus vnd sagete in : Waz denket ir daz ir 
brod nicht inhat? Wizzet ir noch nicht, noch vorstet? 
Hat ir noch uwirz hirzce vorblendet? Ovgen habende nicht 
insehet ir, vnd oren habende nicht höret ir, vnd nicht ge- 
denket, du ich vunf brod brach in vunf lusent, vnd wi vile 
korbe hübet ir uf der slucke? Si sagent im: zcweUe. Du 
ich ovch siben brod brach in vier lusent, wi vile korbe hü- 
bet ir uf der slucke? si sagelen im: sibene. Vnd sagete 
in: Wi vorslel ir noch nichte? Vnde kommet belhsayda, 
vnd ieident im zcu einen blinden, vnd baden in daz her 
den ruorte. Vnde hergreif des blinden band, vnd leidete in 
uz den gazzen, vnde spiete an sine äugen vnd legete sine 
hende an in, vnd vragete in, ob her nicht sehe. Vnd sach 
sich vmme vnde iach : Ich sehe lüde alse bovme wandirende. 
Dar nach legete her anderwerbe sine hende vf ienes ougen, 
vnd begunde sehen. Vnd was wider gegeben, also daz her 
sehe clerlichen alle ding. Vnd sante in in sin hus sagende : 
Gang in din hus, vnd ob du ghes in di gazzen, sage iz 
nimande. Vnd gieng uz ihesus, und sine lungern in di ca- 
stele ccsarie philippi. Vnd in dem wege vragele her sine 
iungern sagende : Wen sagen mich wesen di lüde? Di ant- 
worteden im sagende. Johannem baptistam. Di andern he- 
lyam, vnd di andern einen von den propheteu. Vnd sagete 
in. Wen saget ir abir mich wesen? Petrus antwortende 
sagete im : Du bis cristus — 

III. 
FRAGMENTE AUS DEM EVANGELIUM LUCAE. 

Cap. I. 

— — her was wenkende in vnd bleib stum. Vnde ge- 
scbach da irvolt waren di tage sines amtes , gieng her in sin 

hues. Vnd nach disen tagen inlpfing elyzabeth sin wib, vnd 
behuete sich vunf mande sagende: Wanle also hat mir getan 
der herre in den tagen du her besach abenemen mine ydewilzce 
zcwischen den luden. Vnd in dem sesten raande gesant wart 
der engel gabriel von gode in eine stat galylee, der name 
nazarelh, zcu einer iiuigvrowen vortruvvet eime manne, 
deine der name was ioseph von dem hus davidis , vnd der 
iungvrowen name maria. Vnd gieiig in der engel zcu ir 
vnd sagete: Wes gegruozt, genade vol, der herre mit dir, 
gebencdiet du in den wiben. Du si gehorte dise ding, si 
wart betruebet in siner rede, vnd dachte: wigetan were 
diser gruoz? Vnd sagete der engel ir: Niclit intvorchte ma- 
ria, wante du has vunden genade bi dem herren. Warte, 
du inlpfes in dem libe, vnd geberes einen son, vnde aennes 
sinen nameu ihesus. Diser wirt groz vnd wirt geheizen 
son des obirslen. Vnd im gibt der herre god den sluol 
Dauidis sines valer, vnd regniret in dem hus iacob in evigce', 
vnd sines reiches wirt nicht ende. Vnd sprach maria zcu 
dem engele: Wi geschit dit, wanle ich man nicht bekenne? 
Vnd der engel antwortende sagete ir: der heilige geist obir- 
komet in dich, vnd des hoeslen togent obscheinit dir. Vnd 
darumme daz heilige daz geboren wirt in dir, wirt geheizen 
godes son. Vnd warte elyzabeth din nyflele hat ovch ini- 
prangen einen son in irme aldere. Vnd diser mand ist der 
seste, ir, di geheizen ist vmbere. Wante nicht wirt vmmo- 
gelich iclichez worl bi gode. Vnd sprach maria: Warte, 
ich maget des herren, mir gescije nach dime worte. Vnd 
gieng hin von ir der engel. 

Vnd vfstehnde maria in den tagen gicng hin an di ge- 
birge mit ylunge in eine stat iuda. Vnd gieng in daz hus 
zacharie vnd gruozte elyzabeth. Vnde geschach du elyza- 
beth horte den gruoz marie , sich vrouwete daz kind in irme 
libe. Vnd wart irvolt mit dem heiligen geiste elyzabeth, 
vnd irschrei in grozer stimme vnd lach ; Gebenediet du 
zcwischen den wiben, vnd gebenediet di vnicht din«s buches. 
Vnd von wannen ist mir daz, daz kome di mutcr mines 
herren zcu mir? Wante warte, du di stimme dines gruozes 
geschach in minen oren, vrovwete sich in vrouden daz kind 
in mime buche. Vnd selig ist di gloubele, wante volbrachl 

werdent di gesaget sint ir von dem herren. vnd sprach 
maria: Min sele grozeget den herren. Vnd vroiiwele sich 
min geist in gode mime tröste. Wante her ansach di od- 
muodikeit siner maget, wante warte, darvon sagent mich 
selig alle geborte. Wante mir tet groze ding der gewaldig 
ist. vnd heilig sin name. Vnde sine barmeherzcekeit in 
gcslechte vnd gesiechte, den di in inlvorchtent. Her tet gewalt 

an dem arme sin , zcnslrowete di hochfertigen an gedanken 
des hcrzceu sin. Absazte di gewoldigen von dem stuole vnd 
hohcte di odniuodigen. Di hungerigen irvolte mit gudeme. 
vnd di riehen liez her ydel. Her inpfing israhel sin kind, 
gedenkende siner barmeherzcekeit. Alse her sprach zcu vn- 
sen vetern, abraham vnde sime samen in di werlde. Vnd 
bleib Maria mit ir alse dre manden , vud karte wiiler in ir 
hus. Vnd elj'zabcth ist irvolt ir zeit zcu geberende, vnd 
gebar einen son. V^nd horten di nachgebure vnd ire mage, 
daz gegrozet hatte der hcrre sine barmeherzcekeit mit ir, 
vnd middevrowelen sich ir. V^nd geschach in den achten 
tage quamen si besniden daz kind, vnd nanten iz nach dem 
namen sines vater zachariam. Vnd antwortende sin muoler 
sprach : keine wis sunder iz wirt geheizen iohannes. Vnd 
sprachen zcu ir: wante nimaut ist in diner mageschdil der 
genant werde mit dem namen. Vnd zceigelen sime vater, 
wen her wolde iz geheizen werden. Vnd — — eine hand- 
laCeln vnd screib sagende: Johannes ist sin name. Vud wun- 
derten sich alle. Vnd geoffent wart zcuhant sin munt, vnd 
sin zcunge, vnd sprach benediende god. Vnd wart vorchte 
uF al ire nachgebure, vnd uf al gebirge iudee worden vor- 
uieret alle dise word. Vnd sageten alle di iz horten in irme 
herzcen sprechende. Waz sal werden dit kind? wante di 
band godis was mit im. Vnd zacharias sin vater wart ir- 
volt mit dem heiligen geisle, vnd prophelirete sagende: Ge- 
benediet si der herre god , wante her hat besehen vnd ge- 
scaft irlosunge sines volkes. Vnde hat ufgerichtet ein hörn 
des heiles vns in dem hus david sines kindes. Alse her 
sprach dorch den niund siner heiligen propheten, di von der 
werlde sint. Heil uz vnsen vienden. vnd von der hant 
allir di vns hazzeten. Zcutuond barmeherzcekeit mit vnsen 
vetern, vnd gedenken sines heiligen gesetzces. Den eit den 

her swuer zcu abraham vnsem vatere, her woide geben viis. 
Daz wir ane vorchlc von hand vnser viende gevriit. dienen 
ime. In heilikeit vnd gerechtekeit vor ime. in alle unse 
tage. Vnd du kind geheizen wirs ein prophete des obirsten, 
wante du vore ghes vor dem antlilzce des herren bereiden 
sine wege, Zcu gebende bekentnisse heiles siine volkc. in 
ablaz irer sunde bi den — der barraeherzcekeit vnsis godis, 
in dem uns besach der schinende von der hohe. Luchtende 
den di in dinsternissen vnd des todes — emen sitzen, zcu 
richtende vnse vuoze in den weg des vredes. Vnd daz kint 
wuochs vnd wart gestercket in dem geiste, vnde was in 
wüstenungen biz an den tag siner wisunge zcu israhel. 

Cap. II. 

Vude geschach in den tagen gieng uz ein gebod von 
dem keisare Auguslo, daz bescreben werde di werlt. Dise 
erste be.s,cribunge geschach von dem richlere syrie cyreno. 
Vnd giengen alle daz si iehen, icliche in ire slat. Vnd gieng 
Joseph von galylea uz der stat nazarcth iu iudeam in di slat 
davidis, di genant ist belhleem, vmme daz her was von dem 
hus vnde gesinde dauid, daz her iehe mit maria siner vor- 
truwelen wertinne der tragenden. Vnd geschach, du si wa- 
ren dar, irvolt sint di tage daz si gebare, vnd gebar iren 
son, den erstgebornen. Vnd bewant in mit luchern. vnd 
legete in in eine krippen, wante nicht was eine stede in der 
herberge. Vnde herte waren in derselben geburde wachende 
— — — der nact wachte obir ir vihe. Vnd warte des 
herren engel slunt beneben in, vnd godis clarheit vmme- 
schein si vnd intvorchten grozer vorchte. Vnd sagete in der 
engel. Nicht wollet intvorchten, wante, warte, ich kundige 
vch groze vroude, di werden sal alme volke, wante geboren 
ist vch liude ein loser der ist cristus der herre in der stat 
david. Vnd daz ist uch ein zceichen. Ir vindel ein kind 
mit tuochern bewunden , vnd geleget in eine krippen. Vnd 
zcuhant wart mit dem engele ein menige der himelischen 
rilterschare , der lobenden vnd sagenden : Ere si in den 
obirsten god vnd au erden vrede den luden gudenes willen. 
Vn geschach, du iulwechen von in di engele in den himel, 

(li hcrte sprachen mit einander : Ghen wir hin biz zcu belh- 
leem vnd sehen dil wort, daz gesehen ist. — — — — 

Vnd nachdeme daz vollenbracht waren achte tage, daz 
bcsneden worde daz kind, genant wart sin name ihesus der 
genant was von dem engele. e dau her in dem übe worden 
intpfangen. Vnde nach dem daz irvolt worden di tage irer 
reinegunge. nach der e mnysi , triiogen si in in ierusalem, 
daz si in sezten dem herren, aise gescrebcn ist in der e des 
herren : wanle iciicher manliclier offeiide di uzlracht sal ge- 
heizen werden heilig dem herren, vnd daz si geben ein opfer, 
alse gesaget ist in der e des herren , ein par lorleitnben, 
odir z<;wei loben hvon. Vnd warte , ein menscfien was iu 
ierusalem dem der name symeon , vnd diser mensche gerecht 
vnd vorchtsam, beidende der trostunge israhel. vnd der hei- 
lige geist was iu ime. Vnd hatte genoraen anlworle von 
dem heiligen geiste, her solde nicht sehen den tod, her in- 
sehe erst cristum des herren. Vnd quam in dem geiste in 
daz templum. Vnd du invurten daz kint ihesum sine eldirn, 
daz si teden nach gewonheit der e, vor in, vnd her nam in 
in sine eilenbogen, vnd gebenediele god vnd sagete: Nvu 
lezes du diuen knecht herre, nach dirae worte in vrede. 
VVante gesehn hau mine ovgen dinen trost. Den du has be- 
reidet vor dem antlitzce allir volke. Ein Hecht zcu iutteck- 
ungc der heidenen. vnd di ere dines volkes israhel. Vnd 
was sin vater vnd muoter wundernde von den di gesaget 
worden von im. Vnd benediete si Symeon, vnd sagete zcu 
maria siner muoter: Warte, gesazt ist diser zcu valle vnd 
vfstandunge viler in israhel. vnde zcu einxe zceichene dem 
widergesprochen wirt. Vnd sin swert muoz ghen dorch dine 
sele, daz geblozet werden uz mannigen herzcen di gedan- 
ken. Vnde was anna eine prophetisse, di tochter phanuel, 
von dem gesiechte aser. Di was vort gegangen in vile lagen, 
vnde hatte gclebel siben iar mit irme manne nach irme ma- 
getuome, vnd si was widewe biz zcu vier und achzcig iaren, 
di nicht iniweich von dem templo mit vasten vnd gebeden 
dienende nuchl vnd tag. Vnde si quam dar obir in dersel- 
ben stunde vnd dankede gode vnde sprach von im allen di 
bejdeten der losunge israhel. Vnd du si voUenbrachten alle 

diiig nach der e des herren, karten wider in galyleam in 
ire stal oazareth. Vnd das kind wuoclis, vnd wart gesterket 
vol wisheit, vnd godes genade was in ime. Vnd giengen 
sine eldern alle iar in ierusniem in dem heiigen tage pasche. 
Vnd du worden was ihesus zcwelf iar alt , du si ufgiengen 
in iherosolimam na(ch) gewonheit des heiigen tages , Vnd 
du geendet waren di tage daz si vndergicngen, bleib daz kind 
ihesus in ierusalem, vnd daz irkanten nicht sine eldirn. Vnd 
wonten in wesen in dem getrecke , vnd quamen einen weg 
eines tages, vnd suochlen in zcuischen den magen vnd den 
vrunden, vnd vunden in niciil. Vnd giengen wider in ieru- 
salem vnd suochlen in. Vnd geschach nach dem dretten 
tage, vunden si ien in dem templo sitzcende in mittene der 
lerer, hörende si vnd vragende si. Vnd irschrocken alle di 
in horten von siner wisheit vnd antworten. Vnd sahen in 
vnd wunderten. Vnd sprach sin muoter zcu im : Son, wo- 
rumnie tedes du vns also? Warte, din vatcr vnd ich que- 
lende suochten dich. Vnd her sprach zcu in: Waz ist daz 
ir mich suochtet? Wüstet ir nicht, daz ich in den di mines 
vaters sint muez wesen? Vnd si vorstunden nicht daz word. 
daz her sprach zcu in. Vnd gieng nider mit in , vnd was 
in vndertan. Vnd sin muoter bewarete alle dise word in 
irme herzcen. Vnd ihesus gedeich an wisheit vnd an alderc 
vnde genade bi gode vnd den luden. 

Cap. in. 

Vnde in dem vunfzcehenden iare des gebodes lyberij des 
keisers , du pontius pylalus besorgete iudeam , vnd herodes 
was tetrarcha*) galylee, vnd philipp sin bruoder tetrarch» 
yturee. vnde traconitidis. vnd lysania tetrarcha abyline vn- 
der den vorslen der pristere anna vnd caipha , geschach des 
herren word obir iohannem zacharie son in der wuestenunge. 
Vnd quam in aldi gebuerde iordanis, predigende tonte der 
ruwe. in abelaz der sunde, alse gescreben ist in dem buoche 
der redde isaie des propheten. Stimme des ruofeden in der 
wuesten, bereidet den weg des herren, recht machet sine 
slige. Alle tal wirt gevullet, und alle berg vnd hobel wirt 
') Telrarcha eio vorste des virdeuteiles von dein rtche. 

geniddirl. vnd werdent di bösen recht, vnd di ruiien in 
siechte wege. Vnd sal sehen alliz fleisch den trosi godis. 
Du sagete her zcu den scharen di quamen , daz si getouft 
worden von im. Gesiechte der uatern, wer wisete uch vlihen 
von dem zcukunftigen zcorn. Dürvmme Inot werdige vruchte 
der ruwe , vnd nicht beginnet zcu sprechen : Einen vater 
haben wir abraham, wanle ich sag uch, daz god mag in di- 
sen steinen erwecken sone abrahc. Wanle itzcunt di ax 
zcu der bovine worzceln ist gesazt. Darvmme ein iclich 
bovin der nicht tuot guode vrucht. wirt abgehowen vnd in 
daz vuer gesaut. Vnd vrageten in di schare sagende : Waz 
geluon wir danne? Vnd her antwortende sagete in. Swer 
hat zcwene rocke, der gebe — — . Nicht vorder daii daz 
uch gesazt ist, tuot. Vnd vrageten in ouch di rittere sa- 
gende, waz getuon ovch wir? Vnde sagete in: Nimanden 
zcuslahet, noch tuot falscheit. vnd sit — an uwirme solte. 
Vnd du daz volk wonte vnd dachten alle in iren herzen von 
iohanne, daz her villichte nicht were cristus, Johannes ant- 
wortende sagete in allen : Ich in wazzere iovfe uch , vmir 
iz kumet ein stärkerer dau ich , des icii nicht bin werdig 
losen den rimen siner scbuo. Her tufet uch iu dem heiligen 
geiste vn in vuere. Des schufele in siner haut, vnd reini- 
get sin getenne, vnd samuet den weizceu in sinen spicher, 
vnd bornet di spru in vuere daz nicht vorleschet. Mannige 
vnd andere worte manete her vnd larle daz volk. Sunder 
herodes tetrarcha, du her geslrafet wart von im vranie hero- 
diadem sines bruoders wib, vnd von allen bosheiden, di her 
tet, Herodes zcu warf — daz poben di alle, vnd besl — 
iohannem in eiiue kerkere. Vnd gcschach du getoul't wart 
allez volk, vnd ihesus bedete, geoffent ist der himele, vnd 
nider gieng der heilige geist in üblichem gesteltnisse alse ein 
tube in in. Vnd ein stimme wart von himele : Du bist mein 
libe son, in dir behagele mir. V'ude ihesus was selbe ane- 
hebende alse driziger iare. Alse man wonte ein son ioseph. 
Der was heli, der was matthat. der was leui. Der was 
melchi , der was ianne, der was ioseph, der was matthatie, 
der was amos. der was naum. Der was esli , der was 
nagge, der was mahath. Der was matthathie, der was se- 
mei , der was ioseph. Der was ioda, der was iohauna, der 

was resa. Der was zorobabel, der was salathiel, der was 
neri. Der was melchi, der was addi, der was chosan. Der 
was elmadan, der was her, der was ihesu. Der was elie- 
zer, der was ioriin, der was matthat. Der was levi , der 
was symeon, der was iuda. Der was ioseph, der was iona, 
der was eliachim, der was melcha. der was menna. Der 
was matthalha. Der was natlian, der was dauid, der was 
yesse. Der was obed, der was booz, der was salmoii. 
Der was naasson, der was aminadab. Der was aram. der 
was esroii , der was iude. Der was iacob, der was ysaac, 
der was abrahe. Der was ihare, der was nachor, der was 
sarub. Der was raugav, der was phalech, der was heber. Der 
was sale der was caitian, der was arfaxad. Der was sem, 
der was uoe. der was lainech. Der was malhusale, der 
was enoch , der was iarelh. Der was malaleel, der was 
cainan. Der was lienos. der was seth, der was ade, der 
was sodis. — 

DER TODTENTANZ. 

Es ist ein freudeloses bild, das die letzten zwei Jahr- 
hunderte des miltelalters gewähren, ohne reiz schon für den 
allgemeineren aublick, und immer abschreckender, je näher 
man ihm tritt, namentlich gilt das in bezug auf Deutsch- 
land, die grofsen gedanken, die früherhin das ganze volk 
mit kraft und schöpferischer freudigkcit erfüllt halten, waren 
abhanden gekommen: pabstthum und kaiserlhum halten sich, 
eine macht an der andern, aufgerieben ; die kirche war ver- 
sunken, das reich zerrüttet, das volksgefülil gebrochen, und 
nur mit ohnmächtigem grimme, da auch die rillerliclie begeis- 
teruug der kreuzzüge längst erloschen war, sah man dem 
wachsthum der Türkenherrschaft zu. neue gedanken zwar, 
neue bestrebungen rüsleien sich an die stelle der alten zu 
treten: aber sie wart-n noch unklar in sich selbst, noch 
nicht ausgereift, noch gelähmt durch die lähmung aller dinge 
und die zähe Widerstandskraft des abgelebten alten, schon 
regten sich, und immer dringlicher, die anfange der kirchen- 
befserung: aber noch überwog die macht, nicht der kirche, 
sondern des aberglaubens und der verdumpfung; vom süden 



